LeroyDyer/wikipediaSW huggingface dataset:
Kaizari Francis II

Francis II (12 Februari 1768 – 2 Machi 1835) alikuwa Kaizari wa Dola la Ujerumani kuanzia 1792 hadi kujiuzulu mwaka wa 1806. Alimfuata baba yake, Leopold II. Alipojiuzulu, Dola Takatifu la Kiroma la Taifa la Ujerumani lilivunjika hadi mwaka wa 1871.

Makaizari wa Ujerumani
Waliozaliwa 1768
Waliofariki 1835
Kaizari Sigismund

Sigismund (15 Februari 1368 – 9 Desemba 1437) alikuwa Kaizari wa Dola la Ujerumani kuanzia 1410 hadi kifo chake. Alivishwa taji la Kaizari mwaka wa 1433 tu. Alimfuata Rupert, na kufuatiwa na Albert II.

Makaizari wa Ujerumani
Waliozaliwa 1368
Waliofariki 1437
Sari

Sari (kwa Kiajemi: ساری‎, Sārī; pia: Shahr-e-Tajan na Shari-e-Tajan) ni makao makuu ya mkoa wa Mazandaran katika Uajemi. 

Mji uko kaskazini mwa milima ya Alborz na karibu na Bahari ya Kaspi.

Idadi ya wakazi inakadiriwa kuwa takriban nusu milioni. 

Miji ya Uajemi
Charles Thomson Rees Wilson

Charles Thomson Rees Wilson (14 Februari 1869 – 15 Novemba 1959) alikuwa mwanafizikia kutoka nchi ya Uskoti. Hasa alichunguza mionzi ya aina mbalimbali. Mwaka wa 1927, pamoja na Arthur Compton alikuwa mshindi wa Tuzo ya Nobel ya Fizikia.

Waliozaliwa 1869
Waliofariki 1959
Wanasayansi wa Uskoti
Tuzo ya Nobel ya Fizikia
Louis de Broglie

Louis-Victor Broglie (15 Agosti 1892 – 19 Machi 1987) alikuwa mwanafizikia kutoka nchi ya Ufaransa. Hasa alichunguza sifa za elektroni na nadharia ya kwanta. Mwaka wa 1929 alikuwa mshindi wa Tuzo ya Nobel ya Fizikia.

Waliozaliwa 1897
Waliofariki 1982
Wanasayansi wa Ufaransa
Tuzo ya Nobel ya Fizikia
Paul Dirac

Paul Adrien Maurice Dirac (8 Agosti 1902 – 20 Oktoba 1984) alikuwa mwanafizikia kutoka nchi ya Uingereza. Hasa alichunguza sifa za elektroni ndani ya nadharia ya kwanta. Mwaka wa 1933, pamoja na Erwin Schrodinger alikuwa mshindi wa Tuzo ya Nobel ya Fizikia.

Waliozaliwa 1902
Waliofariki 1984
Wanasayansi wa Uingereza
Tuzo ya Nobel ya Fizikia
Enrico Fermi

Enrico Fermi (Roma, Italia, 29 Septemba 1901 – Chicago, Marekani, 28 Novemba 1954) alikuwa mwanafizikia kutoka nchi ya Italia. Baadaye alihamia Marekani akawa raia wa huko. Hasa anajulikana kwa uchunguzi wake wa atomu na mambo ya kinyuklia kwa jumla. Mwaka wa 1938 alikuwa mshindi wa Tuzo ya Nobel ya Fizikia.

Waliozaliwa 1901
Waliofariki 1954
Wanasayansi wa Italia
Wanasayansi wa Marekani
Tuzo ya Nobel ya Fizikia
Isidor Isaac Rabi

Isidor Isaac Rabi (29 Julai 1898 – 11 Januari 1988) alikuwa mwanafizikia kutoka nchi ya Marekani. Hasa alichunguza sifa za atomu. Mwaka wa 1944 alikuwa mshindi wa Tuzo ya Nobel ya Fizikia.

Waliozaliwa 1898
Waliofariki 1988
Wanasayansi wa Marekani
Tuzo ya Nobel ya Fizikia
Percy Bridgman

Percy Williams Bridgman (21 Aprili 1882 – 20 Agosti 1961) alikuwa mwanafizikia kutoka nchi ya Marekani. Hasa alichunguza sifa za halijoto na kanieneo. Mwaka wa 1946 alikuwa mshindi wa Tuzo ya Nobel ya Fizikia.

Waliozaliwa 1882
Waliofariki 1961
Wanasayansi wa Marekani
Tuzo ya Nobel ya Fizikia
Edward Victor Appleton

Edward Appleton (6 Septemba 1892 – 21 Aprili 1965) alikuwa mwanafizikia kutoka nchi ya Uingereza. Hasa alichunguza mionzi katika anga ya nje. Mwaka wa 1941 alipewa cheo cha "Sir" cha Uingereza. Mwaka wa 1947 alikuwa mshindi wa Tuzo ya Nobel ya Fizikia.

Waliozaliwa 1892
Waliofariki 1965
Wanasayansi wa Uingereza
Watu waliopewa cheo cha "Sir"
Tuzo ya Nobel ya Fizikia
Patrick Blackett

Patrick Maynard Stuart Blackett (18 Novemba 1897 – 13 Julai 1974) alikuwa mwanafizikia kutoka nchi ya Uingereza. Hasa alichunguza mionzi katika anga ya nje. Mwaka wa 1948 alikuwa mshindi wa Tuzo ya Nobel ya Fizikia.

Waliozaliwa 1897
Waliofariki 1974
Wanasayansi wa Uingereza
Tuzo ya Nobel ya Fizikia
Hideki Yukawa

Hideki Yukawa (23 Januari 1907 – 8 Septemba 1981) alikuwa mwanafizikia kutoka nchi ya Ujapani. Hasa alichunguza vijipande vya atomu. Mwaka wa 1949 alikuwa mshindi wa Tuzo ya Nobel ya Fizikia.

Waliozaliwa 1907
Waliofariki 1981
Wanasayansi wa Japani
Tuzo ya Nobel ya Fizikia
Kyoto
Cecil Frank Powell

Cecil Frank Powell (5 Desemba 1903 – 9 Agosti 1969) alikuwa mwanafizikia kutoka nchi ya Uingereza. Hasa alichunguza vijipande vya atomu. Mwaka wa 1950 alikuwa mshindi wa Tuzo ya Nobel ya Fizikia.

Waliozaliwa 1903
Waliofariki 1969
Wanasayansi wa Uingereza
Tuzo ya Nobel ya Fizikia
John Douglas Cockcroft

John Douglas Cockcroft (27 Mei 1897 – 18 Septemba 1967) alikuwa mwanafizikia kutoka nchi ya Uingereza. Hasa alichunguza kiini cha atomu. Mwaka wa 1948 alipewa cheo cha "Sir". Mwaka wa 1951, pamoja na Ernest Walton alikuwa mshindi wa Tuzo ya Nobel ya Fizikia.

Waliozaliwa 1897
Waliofariki 1967
Wanasayansi wa Uingereza
Watu waliopewa cheo cha "Sir"
Tuzo ya Nobel ya Fizikia
Ernest Walton

Ernest Walton (6 Oktoba 1903 – 25 Juni 1995) alikuwa mwanafizikia kutoka nchi ya Ireland. Hasa alichunguza mwendo wa vijipande vya atomu. Mwaka wa 1951, pamoja na John Douglas Cockcroft alikuwa mshindi wa Tuzo ya Nobel ya Fizikia.

Waliozaliwa 1903
Waliofariki 1995
Wanasayansi wa Ireland
Tuzo ya Nobel ya Fizikia
Edward Purcell

Edward Mills Purcell (30 Agosti 1912 – 7 Machi 1997) alikuwa mwanafizikia kutoka nchi ya Marekani. Hasa alichunguza usumaku wa atomu. Mwaka wa 1952, pamoja na Felix Bloch alikuwa mshindi wa Tuzo ya Nobel ya Fizikia.

Waliozaliwa 1912
Waliofariki 1997
Wanasayansi wa Marekani
Tuzo ya Nobel ya Fizikia
Felix Bloch

Felix Bloch (23 Oktoba 1905 – 10 Septemba 1983) alikuwa mwanafizikia kutoka nchi ya Uswisi. Hasa alichunguza usumaku ndani ya atomu. Mwaka wa 1952, pamoja na Edward Purcell alikuwa mshindi wa Tuzo ya Nobel ya Fizikia.

Waliozaliwa 1905
Waliofariki 1983
Wanasayansi wa Uswisi
Tuzo ya Nobel ya Fizikia
Frits Zernike

Frits Zernike (16 Julai 1888 – 10 Machi 1966) alikuwa mwanafizikia kutoka nchi ya Uholanzi. Hasa anajulikana kwa uvumbuzi wake wa hadubini iwezeshayo kuangalia vyembe hai. Mwaka wa 1953 alikuwa mshindi wa Tuzo ya Nobel ya Fizikia.

Waliozaliwa 1888
Waliofariki 1966
Wanasayansi wa Uholanzi
Tuzo ya Nobel ya Fizikia
Max Born

Max Born (11 Desemba 1882 – 5 Januari 1970) alikuwa mwanafizikia kutoka nchi ya Ujerumani. Hasa alichunguza sifa za mawimbi na kuboresha nadharia ya kwanta. Mwaka wa 1954, pamoja na Walther Bothe alikuwa mshindi wa Tuzo ya Nobel ya Fizikia.

Waliozaliwa 1882
Waliofariki 1970
Wanasayansi wa Ujerumani
Tuzo ya Nobel ya Fizikia
Walther Bothe

Walther Wilhelm Georg Bothe (8 Januari 1891 – 8 Februari 1957) alikuwa mwanafizikia kutoka nchi ya Ujerumani. Hasa anajulikana kwa kuvumbua njia mpya ya kutambua vijipande vya atomu. Mwaka wa 1954, pamoja na Max Born alikuwa mshindi wa Tuzo ya Nobel ya Fizikia.

Waliozaliwa 1891
Waliofariki 1957
Wanasayansi wa Ujerumani
Tuzo ya Nobel ya Fizikia
Polykarp Kusch

Polykarp Kusch (26 Januari 1911 – 20 Machi 1993) alikuwa mwanafizikia kutoka nchi ya Marekani. Hasa alichunguza sifa za kisumaku za elektroni. Mwaka wa 1955, pamoja na Willis Lamb alikuwa mshindi wa Tuzo ya Nobel ya Fizikia.

Waliozaliwa 1911
Waliofariki 1993
Wanasayansi wa Marekani
Tuzo ya Nobel ya Fizikia
Willis Lamb

Willis Eugene Lamb (12 Julai 1913 – 15 Mei 2008) alikuwa mwanafizikia kutoka nchi ya Marekani. Hasa alichunguza usumaku wa atomu na kuboresha nadharia ya kwanta. Mwaka wa 1955, pamoja na Polykarp Kusch alikuwa mshindi wa Tuzo ya Nobel ya Fizikia.

Waliozaliwa 1913
Waliofariki 2008
Wanasayansi wa Marekani
Tuzo ya Nobel ya Fizikia
Adolf Otto Reinhold Windaus

Adolf Windaus (25 Desemba 1876 – 9 Juni 1959) alikuwa mwanakemia kutoka nchi ya Ujerumani. Hasa alichunguza dutu zinazofanya kazi kibiolojia, kama vitamini. Mwaka wa 1928 alikuwa mshindi wa Tuzo ya Nobel ya Kemia.

Waliozaliwa 1876
Waliofariki 1959
Wanasayansi wa Ujerumani
Tuzo ya Nobel ya Kemia
Richard Adolf Zsigmondy

Richard Zsigmondy (1 Aprili 1865 – 23 Septemba 1929) alikuwa mwanakemia kutoka nchi ya Austria. Hasa alichunguza koloidi. Mwaka wa 1925 alikuwa mshindi wa Tuzo ya Nobel ya Kemia.

Waliozaliwa 1865
Waliofariki 1929
Wanasayansi wa Austria
Tuzo ya Nobel ya Kemia
Arthur Harden

Arthur Harden (12 Oktoba 1865 – 17 Juni 1940) alikuwa mwanakemia kutoka nchi ya Uingereza. Hasa alichunguza sifa za sukari na kazi za vimeng'enya. Mwaka wa 1929, pamoja na Hans von Euler-Chelpin alikuwa mshindi wa Tuzo ya Nobel ya Kemia. Mwaka wa 1936 alipewa cheo cha "Sir".

Waliozaliwa 1865
Waliofariki 1940
Wanasayansi wa Uingereza
Watu waliopewa cheo cha "Sir"
Tuzo ya Nobel ya Kemia
Hans von Euler-Chelpin

Hans Karl August Simon von Euler-Chelpin (15 Februari 1873 – 7 Novemba 1964) alikuwa mwanakemia kutoka nchi ya Uswidi. Hasa alichunguza vimeng'enya na vitamini. Mwaka wa 1929, pamoja na Arthur Harden alikuwa mshindi wa Tuzo ya Nobel ya Kemia.

Waliozaliwa 1873
Waliofariki 1964
Wanasayansi wa Uswidi
Tuzo ya Nobel ya Kemia
Carl Bosch

Carl Bosch (27 Agosti 1874 – 26 Aprili 1940) alikuwa mwanakemia kutoka nchi ya Ujerumani. Hasa alichunguza njia za usanisi kwa kanieneo kubwa. Mwaka wa 1931, pamoja na Friedrich Bergius alikuwa mshindi wa Tuzo ya Nobel ya Kemia.

Waliozaliwa 1874
Waliofariki 1940
Wanasayansi wa Ujerumani
Tuzo ya Nobel ya Kemia
Friedrich Bergius

Friedrich Bergius (11 Oktoba 1884 – 30 Machi 1949) alikuwa mwanakemia kutoka nchi ya Ujerumani. Hasa alichunguza ubadilishaji wa dutu mbalimbali, kwa mfano mkaa kuwa petroli, au mbao kuwa sukari. Mwaka wa 1931, pamoja na Carl Bosch alikuwa mshindi wa Tuzo ya Nobel ya Kemia.

Waliozaliwa 1884
Waliofariki 1949
Wanasayansi wa Ujerumani
Tuzo ya Nobel ya Kemia
Harold Urey

Harold Clayton Urey (29 Aprili 1893 – 5 Januari 1981) alikuwa mwanakemia kutoka nchi ya Marekani. Hasa anajulikana kwa kugundua deuterium. Mwaka wa 1934 alikuwa mshindi wa Tuzo ya Nobel ya Kemia.

Waliozaliwa 1893
Waliofariki 1981
Wanasayansi wa Marekani
Tuzo ya Nobel ya Kemia
Peter Debye

Peter Joseph William Debye (24 Machi 1884 – 2 Novemba 1966) alikuwa mwanakemia kutoka nchi ya Uholanzi. Jina lake la kuzaliwa lilikuwa Petrus Josephus Wilhelmus Debije. Baadhi ya utafiti mwingine alichunguza mfumo wa atomu, mionzi ya eksirei, na sifa za gesi. Mwaka wa 1936 alikuwa mshindi wa Tuzo ya Nobel ya Kemia. Mwaka wa 1940, kabla WaNazi hawajavamia Uholanzi, Debye alihamia Marekani alikoishi hadi kifo chake.

Waliozaliwa 1884
Waliofariki 1966
Wanasayansi wa Uholanzi
Wanasayansi wa Marekani
Tuzo ya Nobel ya Kemia
Norman Haworth

Walter Norman Haworth (19 Machi 1883 – 19 Machi 1950) alikuwa mwanakemia kutoka nchi ya Uingereza. Hasa anajulikana kwa kuchunguza mfumo wa vitamini C. Mwaka wa 1937, pamoja na Paul Karrer alikuwa mshindi wa Tuzo ya Nobel ya Kemia. Mwaka wa 1947 alipewa cheo cha "Sir".

Waliozaliwa 1883
Waliofariki 1950
Wanasayansi wa Uingereza
Watu waliopewa cheo cha "Sir"
Tuzo ya Nobel ya Kemia
Paul Karrer

Paul Karrer (21 Aprili 1889 – 18 Juni 1971) alikuwa mwanakemia kutoka nchi ya Uswisi. Hasa alichunguza mfumo wa vitamini mbalimbali. Mwaka wa 1937, pamoja na Norman Haworth alikuwa mshindi wa Tuzo ya Nobel ya Kemia.

Waliozaliwa 1889
Waliofariki 1971
Wanasayansi wa Uswisi
Tuzo ya Nobel ya Kemia
Adolf Butenandt

Adolf Friedrich Johann Butenandt (24 Machi 1903 – 18 Januari 1995) alikuwa mwanakemia kutoka nchi ya Ujerumani. Hasa alichunguza homoni zisababishazo kuvutiwa kijinsia. Mwaka wa 1939, pamoja na Leopold Ruzicka alikuwa mshindi wa Tuzo ya Nobel ya Kemia. Serikali ya Ujerumani walimlazimisha kukataa tuzo lakini aliruhusiwa kuipokea mwaka wa 1949.

Waliozaliwa 1903
Waliofariki 1995
Wanasayansi wa Ujerumani
Tuzo ya Nobel ya Kemia
Leopold Ruzicka

Leopold Stefan Ružička (13 Septemba 1887 – 26 Septemba 1976) alikuwa mwanakemia kutoka nchi ya Uswisi. Baadhi ya utafiti mwingine alichunguza mfumo wa dawa za kuwaua wadudu. Mwaka wa 1939, pamoja na Adolf Butenandt alikuwa mshindi wa Tuzo ya Nobel ya Kemia.

Waliozaliwa 1887
Waliofariki 1976
Wanasayansi wa Uswisi
Tuzo ya Nobel ya Kemia
Georg von Hevesy

Georg Charles de Hevesy (1 Agosti 1885 – 5 Julai 1966) alikuwa mwanakemia kutoka nchi ya Hungaria. Alifanya kazi katika nchi mbalimbali, kwa mfano Uingereza, Ujerumani na Uswidi. Hasa alichunguza isotopi. Mwaka wa 1923 aligundua elementi ya hafnium. Mwaka wa 1943 alikuwa mshindi wa Tuzo ya Nobel ya Kemia.

Waliozaliwa 1885
Waliofariki 1966
Wanasayansi wa Hungaria
Tuzo ya Nobel ya Kemia
Otto Hahn

Otto Hahn (8 Machi 1879 – 28 Julai 1968) alikuwa mwanakemia kutoka nchi ya Ujerumani. Hasa anajulikana kwa kugundua mpasuko wa kinyuklia. Mwaka wa 1944 alikuwa mshindi wa Tuzo ya Nobel ya Kemia.

Waliozaliwa 1879
Waliofariki 1968
Wanasayansi wa Ujerumani
Tuzo ya Nobel ya Kemia
James B. Sumner

James Batcheller Sumner (19 Novemba 1887 – 12 Agosti 1955) alikuwa mwanakemia kutoka nchi ya Marekani. Hasa alichunguza vimeng'enya. Mwaka wa 1946, pamoja na John Howard Northrop na Wendell Stanley alikuwa mshindi wa Tuzo ya Nobel ya Kemia.

Waliozaliwa 1887
Waliofariki 1955
Wanasayansi wa Marekani
Tuzo ya Nobel ya Kemia
John Howard Northrop

John Howard Northrop (5 Julai 1891 – 27 Mei 1987) alikuwa mwanakemia kutoka nchi ya Marekani. Hasa alichunguza mbinu za uchachushaji pamoja na vimeng'enya. Mwaka wa 1946, pamoja na James Sumner na Wendell Stanley alikuwa mshindi wa Tuzo ya Nobel ya Kemia.

Waliozaliwa 1891
Waliofariki 1987
Wanasayansi wa Marekani
Tuzo ya Nobel ya Kemia
Wendell Stanley

Wendell Meredith Stanley (16 Agosti 1904 – 15 Juni 1971) alikuwa mwanakemia kutoka nchi ya Marekani. Hasa alichunguza kugandisha virusi kama fuwele. Mwaka wa 1946, pamoja na James Sumner na John Howard Northrop alikuwa mshindi wa Tuzo ya Nobel ya Kemia.

Waliozaliwa 1904
Waliofariki 1971
Wanasayansi wa Marekani
Tuzo ya Nobel ya Kemia
Robert Robinson

Robert Robinson (13 Septemba 1886 – 8 Februari 1975) alikuwa mwanakemia kutoka nchi ya Uingereza. Hasa alichunguza misombo ya kikaboni, kwa mfano alkaloidi. Mwaka wa 1939 alipewa cheo cha "Sir". Mwaka wa 1947 alikuwa mshindi wa Tuzo ya Nobel ya Kemia.

Waliozaliwa 1886
Waliofariki 1975
Wanasayansi wa Uingereza
Watu waliopewa cheo cha "Sir"
Tuzo ya Nobel ya Kemia
Arne Tiselius

Arne Wilhelm Kaurin Tiselius (10 Agosti 1902 – 29 Oktoba 1971) alikuwa mwanakemia kutoka nchi ya Uswidi. Hasa alichunguza mbinu za kutenganisha protini. Mwaka wa 1948 alikuwa mshindi wa Tuzo ya Nobel ya Kemia.

Waliozaliwa 1902
Waliofariki 1971
Wanasayansi wa Uswidi
Tuzo ya Nobel ya Kemia
William Giauque

William Francis Giauque (12 Mei 1895 – 28 Machi 1982) alikuwa mwanakemia kutoka nchi ya Marekani. Hasa alichunguza sifa za halijoto chini kabisa. Mwaka wa 1949 alikuwa mshindi wa Tuzo ya Nobel ya Kemia.

Waliozaliwa 1895
Waliofariki 1982
Wanasayansi wa Marekani
Tuzo ya Nobel ya Kemia
Kurt Alder

Kurt Alder (10 Julai 1902 – 20 Juni 1958) alikuwa mwanakemia kutoka nchi ya Ujerumani. Hasa anajulikana kwa kubuni njia mpya ya usanisi wa misombo ya kikaboni. Mwaka wa 1950, pamoja na Otto Diels alikuwa mshindi wa Tuzo ya Nobel ya Kemia.

Waliozaliwa 1902
Waliofariki 1958
Wanasayansi wa Ujerumani
Tuzo ya Nobel ya Kemia
Otto Diels

Otto Paul Hermann Diels (23 Januari 1876 – 7 Machi 1954) alikuwa mwanakemia kutoka nchi ya Ujerumani. Hasa alichunguza usanisi wa misombo ya kikaboni. Mwaka wa 1950, pamoja na Kurt Alder alikuwa mshindi wa Tuzo ya Nobel ya Kemia.

Waliozaliwa 1876
Waliofariki 1954
Wanasayansi wa Ujerumani
Tuzo ya Nobel ya Kemia
Edwin McMillan

Edwin Mattison McMillan (18 Septemba 1907 – 7 Septemba 1991) alikuwa mwanakemia kutoka nchi ya Marekani. Hasa anajulikana kwa kugundua elementi ya neptunium. Mwaka wa 1951, pamoja na Glenn Seaborg alikuwa mshindi wa Tuzo ya Nobel ya Kemia.

Waliozaliwa 1907
Waliofariki 1991
Wanasayansi wa Marekani
Tuzo ya Nobel ya Kemia
Glenn T. Seaborg

Glenn Theodore Seaborg (19 Aprili 1912 – 25 Februari 1999) alikuwa mwanakemia kutoka nchi ya Marekani. Hasa alichunguza elementi nzito sana. Mwaka wa 1951, pamoja na Edwin McMillan alikuwa mshindi wa Tuzo ya Nobel ya Kemia.

Waliozaliwa 1912
Waliofariki 1999
Wanasayansi wa Marekani
Tuzo ya Nobel ya Kemia
A.J.P. Martin

Archer John Porter Martin (1 Machi 1910 – 28 Julai 2002) alikuwa mwanakemia kutoka nchi ya Uingereza. Hasa alichunguza mbinu za kutenganisha dutu zinazofanana. Mwaka wa 1952, pamoja na Richard Synge alikuwa mshindi wa Tuzo ya Nobel ya Kemia.

Waliozaliwa 1910
Waliofariki 2002
Wanasayansi wa Uingereza
Tuzo ya Nobel ya Kemia
Richard Laurence Millington Synge

Richard Lawrence Millington Synge (28 Oktoba 1914 – 18 Agosti 1994) alikuwa mwanakemia kutoka nchi ya Uingereza. Hasa alichunguza mbinu za kutenganisha dutu zinazofanana. Mwaka wa 1952, pamoja na Archer John Porter Martin alikuwa mshindi wa Tuzo ya Nobel ya Kemia.

Waliozaliwa 1914
Waliofariki 1994
Wanasayansi wa Uingereza
Tuzo ya Nobel ya Kemia
Hermann Staudinger

Hermann Staudinger (23 Machi 1881 – 8 Septemba 1965) alikuwa mwanakemia kutoka nchi ya Ujerumani. Hasa alichunguza plastiki laini. Mwaka wa 1953 alikuwa mshindi wa Tuzo ya Nobel ya Kemia.

Waliozaliwa 1881
Waliofariki 1965
Wanasayansi wa Ujerumani
Tuzo ya Nobel ya Kemia
Linus Pauling

Linus Pauling (28 Februari 1901 – 19 Agosti 1994) alikuwa mwanakemia kutoka nchi ya Marekani. Hasa alichunguza mfumo wa molekuli kubwa, kwa mfano protini. Mwaka wa 1954 alikuwa mshindi wa Tuzo ya Nobel ya Kemia. Tena, mwaka wa 1962 alipokea Tuzo ya Nobel ya Amani.

Waliozaliwa 1901
Waliofariki 1994
Wanasayansi wa Marekani
Tuzo ya Nobel ya Kemia
Tuzo ya Nobel ya Amani
Vincent du Vigneaud

Vincent du Vigneaud (18 Mei 1901 – 11 Desemba 1978) alikuwa mwanakemia kutoka nchi ya Marekani. Hasa alichunguza homoni mbalimbali na usanisi wake. Mwaka wa 1955 alikuwa mshindi wa Tuzo ya Nobel ya Kemia.

Waliozaliwa 1901
Waliofariki 1978
Wanasayansi wa Marekani
Tuzo ya Nobel ya Kemia
Nikolay Semyonov

Nikolay Nikolayevich Semyonov (15 Aprili 1896 – 25 Septemba 1986) alikuwa mwanakemia kutoka nchi ya Urusi. Hasa alichunguza nishati mwendo. Mwaka wa 1956, pamoja na Cyril Hinshelwood alikuwa mshindi wa Tuzo ya Nobel ya Kemia.

Waliozaliwa 1896
Waliofariki 1986
Wanakemia wa Urusi
Tuzo ya Nobel ya Kemia
Cyril Norman Hinshelwood

Cyril Norman Hinshelwood (19 Juni 1897 – 9 Oktoba 1967) alikuwa mwanakemia kutoka nchi ya Uingereza. Hasa alichunguza mwendo wa athari za kikemia. Mwaka wa 1948 alipewa cheo cha "Sir". Mwaka wa 1956, pamoja na Nikolay Semyonov alikuwa mshindi wa Tuzo ya Nobel ya Kemia.

Waliozaliwa 1897
Waliofariki 1967
Wanasayansi wa Urusi
Watu waliopewa cheo cha "Sir"
Tuzo ya Nobel ya Kemia
Alexander Todd

Alexander Robertus Todd of Trumpington (2 Oktoba 1907 – 10 Januari 1997) alikuwa mwanakemia kutoka nchi ya Uingereza. Hasa alichunguza mfumo wa nukleotidi na usanisi wake. Mwaka wa 1957 alikuwa mshindi wa Tuzo ya Nobel ya Kemia.

Waliozaliwa 1907
Waliofariki 1997
Wanasayansi wa Uingereza
Tuzo ya Nobel ya Kemia
Frederick Sanger

Frederick Sanger (amezaliwa 13 Agosti 1918) alikuwa mwanakemia kutoka nchi ya Uingereza. Hasa alichunguza mfumo wa molekuli mbalimbali. Alikuwa mshindi wa Tuzo ya Nobel ya Kemia mara mbili, mwaka wa 1958 peke yake, na mwaka wa 1980 pamoja na Paul Berg na Walter Gilbert.

Waliozaliwa 1918
Wanasayansi wa Uingereza
Tuzo ya Nobel ya Kemia
Jaroslav Heyrovský

Jaroslav Heyrovsky (20 Desemba 1890 – 27 Machi 1967) alikuwa mwanakemia kutoka nchi ya Ucheki. Hasa anajulikana kwa kuvumbua polarografia. Mwaka wa 1959 alikuwa mshindi wa Tuzo ya Nobel ya Kemia.

Waliozaliwa 1890
Waliofariki 1967
Wanasayansi wa Ucheki
Tuzo ya Nobel ya Kemia
Willard Libby

Willard Frank Libby (17 Desemba 1908 – 8 Septemba 1980) alikuwa mwanakemia kutoka nchi ya Marekani. Hasa anajulikana kwa kugundua mbinu za kurejea kipindi kupitia kaboni 14. Mwaka wa 1960 alikuwa mshindi wa Tuzo ya Nobel ya Kemia.

Waliozaliwa 1908
Waliofariki 1980
Wanasayansi wa Marekani
Tuzo ya Nobel ya Kemia
Melvin Calvin

Melvin Calvin (8 Aprili 1911 – 8 Januari 1997) alikuwa mwanakemia kutoka nchi ya Marekani. Hasa alichunguza usanidinuru. Mwaka wa 1961 alikuwa mshindi wa Tuzo ya Nobel ya Kemia.

Waliozaliwa 1911
Waliofariki 1997
Wanasayansi wa Marekani
Tuzo ya Nobel ya Kemia
John Kendrew

John Cowdery Kendrew (24 Machi 1917 – 23 Agosti 1997) alikuwa mwanakemia kutoka nchi ya Uingereza. Hasa alichunguza mfumo wa protini mbalimbali. Mwaka wa 1962, pamoja na Max Perutz alikuwa mshindi wa Tuzo ya Nobel ya Kemia. Mwaka wa 1974 alipewa cheo cha "Sir".

Waliozaliwa 1917
Waliofariki 1997
Wanasayansi wa Uingereza
Watu waliopewa cheo cha "Sir"
Tuzo ya Nobel ya Kemia
Max Perutz

Max Ferdinand Perutz (19 Mei 1914 – 6 Februari 2002) alikuwa mwanakemia kutoka nchi ya Austria. Baadaye alihamia Uingereza. Hasa alichunguza sifa za himoglobini. Mwaka wa 1962, pamoja na John Kendrew alikuwa mshindi wa Tuzo ya Nobel ya Kemia.

Waliozaliwa 1914
Waliofariki 2002
Wanasayansi wa Austria
Wanasayansi wa Uingereza
Tuzo ya Nobel ya Kemia
Giulio Natta

Giulio Natta (26 Februari 1903 – 2 Mei 1979) alikuwa mwanakemia kutoka nchi ya Italia. Hasa alichunguza ubunifu wa molekuli ndefu ili kuboresha plastiki. Mwaka wa 1963, pamoja na Karl Ziegler alikuwa mshindi wa Tuzo ya Nobel ya Kemia.

Waliozaliwa 1903
Waliofariki 1979
Wanasayansi wa Italia
Tuzo ya Nobel ya Kemia
Karl Ziegler

Karl Ziegler (26 Novemba 1898 – 12 Agosti 1973) alikuwa mwanakemia kutoka nchi ya Ujerumani. Hasa alichunguza sifa za plastiki na usanisi wake. Mwaka wa 1963, pamoja na Giulio Natta alikuwa mshindi wa Tuzo ya Nobel ya Kemia.

Waliozaliwa 1898
Waliofariki 1973
Wanasayansi wa Ujerumani
Tuzo ya Nobel ya Kemia
Dorothy Hodgkin

Dorothy Mary Crowfoot Hodgkin (12 Mei 1910 – 29 Julai 1994) alikuwa mwanakemia kutoka nchi ya Uingereza. Hasa alichunguza mfumo wa misombo mbalimbali, kwa mfano vitamini B12. Mwaka wa 1964 alikuwa mshindi wa Tuzo ya Nobel ya Kemia.

Waliozaliwa 1910
Waliofariki 1994
Wanasayansi wa Uingereza
Tuzo ya Nobel ya Kemia
Robert Woodward

Robert Burns Woodward (10 Aprili 1917 – 8 Julai 1979) alikuwa mwanakemia kutoka nchi ya Marekani. Hasa alichunguza usanisi wa misombo, kwa mfano kwinini. Mwaka wa 1965 alikuwa mshindi wa Tuzo ya Nobel ya Kemia.

Waliozaliwa 1917
Waliofariki 1979
Wanasayansi wa Marekani
Tuzo ya Nobel ya Kemia
Manfred Eigen

Manfred Eigen (amezaliwa 9 Mei 1927) alikuwa mwanafizikia kutoka nchi ya Ujerumani. Hasa alichunguza athari mbalimbali za kikemia. Mwaka wa 1967, pamoja na Ronald Norrish na George Porter alikuwa mshindi wa Tuzo ya Nobel ya Kemia.

Waliozaliwa 1927
Wanasayansi wa Ujerumani
Tuzo ya Nobel ya Kemia
Ronald Norrish

Ronald George Wreyford Norrish (9 Novemba 1897 – 7 Juni 1978) alikuwa mwanakemia kutoka nchi ya Uingereza. Hasa anajulikana kwa kutumia miako mifupi wa nuru ili kuchunguza athari za kikemia. Mwaka wa 1967, pamoja na Manfred Eigen na George Porter alikuwa mshindi wa Tuzo ya Nobel ya Kemia.

Waliozaliwa 1897
Waliofariki 1978
Wanasayansi wa Uingereza
Tuzo ya Nobel ya Kemia
George Porter

George Porter (6 Desemba 1920 – 31 Agosti 2002) alikuwa mwanakemia kutoka nchi ya Uingereza. Hasa alichunguza hali za ulinganifu wa molekuli. Mwaka wa 1967, pamoja na Manfred Eigen na Ronald Norrish alikuwa mshindi wa Tuzo ya Nobel ya Kemia. Mwaka wa 1972 alipewa cheo cha "Sir".

Waliozaliwa 1920
Waliofariki 2002
Wanasayansi wa Uingereza
Watu waliopewa cheo cha "Sir"
Tuzo ya Nobel ya Kemia
Robert Mulliken

Robert Sanderson Mulliken (7 Juni 1896 – 31 Oktoba 1986) alikuwa mwanakemia kutoka nchi ya Marekani. Hasa alichunguza mfumo wa molekuli. Mwaka wa 1966 alikuwa mshindi wa Tuzo ya Nobel ya Kemia.

Waliozaliwa 1896
Waliofariki 1986
Wanasayansi wa Marekani
Tuzo ya Nobel ya Kemia
Kipchoge Keino

Kipchoge ("Kip") Keino ni Mwenyekiti wa Kamati ya Olimpiki ya Kenya na mkimbiaji aliyestaafu akiwa na ushindi wa medali za dhahabu mara mbili kwenye Mashindano ya Olimpiki. Alizaliwa 17 Januari 1940 huko Kipsamo, Wilaya ya Nandi, Kenya.

Alianza kuonyesha ufundi wake wa kukimbia kwenye Mashindano ya Jumuiya ya Madola huko Perth, Australia alipochukua nafasi ya kumi na moja. Kwenye Mashindano ya Olimpiki ya Majira ya Joto mwaka 1964 alimaliza wa tano kwenye mbio za mita 5000.

27 Agosti 1965, Keino alivunja rekodi ya dunia ya mita 3000 kwa sekunde sita. Katika Mashindano ya Mataifa ya Afrika mwaka..........alishinda medali mbili za dhahabu kwa umbali wa mita 1500 na 5000. Baadaye alikuja kuvunja rekodi ya dunia iliyokuwa ikishikiliwa na Ron Clarke ya mita 5000 kwa kukimbia kwa muda wa 13:24:2.

Wanamichezo wa Kenya
Richard Willstatter

Richard Willstätter (13 Agosti 1872 – 3 Agosti 1942) alikuwa mwanakemia kutoka nchi ya Ujerumani. Hasa alichunguza mfumo wa dutu mbalimbali, kwa mfano vimeng'enya na alkaloidi. Mwaka wa 1915 alikuwa mshindi wa Tuzo ya Nobel ya Kemia.

Waliozaliwa 1872
Waliofariki 1942
Wanasayansi wa Ujerumani
Tuzo ya Nobel ya Kemia
Lars Onsager

Lars Onsager (27 Novemba 1903 – 5 Oktoba 1976) alikuwa mwanakemia kutoka nchi ya Norwei. Baadaye alihamia Marekani. Baadhi ya utafiti mwingine alichunguza hali za kikemia zisizowezekana kugeuzwa. Mwaka wa 1968 alikuwa mshindi wa Tuzo ya Nobel ya Kemia.

Waliozaliwa 1903
Waliofariki 1976
Wanasayansi wa Norwei
Wanasayansi wa Marekani
Tuzo ya Nobel ya Kemia
Derek Barton

Derek Harold Richard Barton (8 Septemba 1918 – 16 Machi 1998) alikuwa mwanakemia kutoka nchi ya Uingereza. Hasa alichunguza mfumo wa molekuli mbalimbali. Mwaka wa 1969, pamoja na Odd Hassel alikuwa mshindi wa Tuzo ya Nobel ya Kemia. Mwaka wa 1972 alipewa cheo cha "Sir".

Waliozaliwa 1918
Waliofariki 1998
Wanasayansi wa Uingereza
Watu waliopewa cheo cha "Sir"
Tuzo ya Nobel ya Kemia
Odd Hassel

Odd Hassel (17 Mei 1897 – 11 Mei 1981) alikuwa mwanakemia kutoka nchi ya Norwei. Hasa alichunguza mfumo wa molekuli mbalimbali. Mwaka wa 1969, pamoja na Derek Barton alikuwa mshindi wa Tuzo ya Nobel ya Kemia.

Waliozaliwa 1897
Waliofariki 1981
Wanasayansi wa Norwei
Tuzo ya Nobel ya Kemia
Luis Leloir

Luis Federico Leloir (6 Septemba 1906 – 2 Desemba 1987) alikuwa mwanakemia kutoka nchi ya Argentina. Hasa alichunguza athari za kabohaidreti kwa nishati mwilini. Mwaka wa 1970 alikuwa mshindi wa Tuzo ya Nobel ya Kemia.

Waliozaliwa 1906
Waliofariki 1987
Wanasayansi wa Argentina
Tuzo ya Nobel ya Kemia
Gerhard Herzberg

Gerhard Herzberg (25 Desemba 1904 – 3 Machi 1999) alikuwa mwanakemia kutoka nchi ya Ujerumani. Mwaka wa 1935 alihamia Kanada. Hasa alichunguza mfumo wa molekuli mbalimbali. Mwaka wa 1971 alikuwa mshindi wa Tuzo ya Nobel ya Kemia.

Waliozaliwa 1904
Waliofariki 1999
Wanasayansi wa Ujerumani
Wanasayansi wa Kanada
Tuzo ya Nobel ya Kemia
Christian Anfinsen

Christian Boehmer Anfinsen (26 Machi 1916 – 14 Mei 1995) alikuwa mwanakemia kutoka nchi ya Marekani. Hasa alichunguza uhusiano kati ya mfumo wa protini na athari zake mwilini. Mwaka wa 1972, pamoja na Stanford Moore na William Stein alikuwa mshindi wa Tuzo ya Nobel ya Kemia.

Waliozaliwa 1916
Waliofariki 1995
Wanasayansi wa Marekani
Tuzo ya Nobel ya Kemia
Stanford Moore

Stanford Moore (4 Septemba 1913 – 23 Agosti 1982) alikuwa mwanakemia kutoka nchi ya Marekani. Hasa alichunguza mfumo wa molekuli za protini. Mwaka wa 1972, pamoja na Christian Anfinsen na William Stein alikuwa mshindi wa Tuzo ya Nobel ya Kemia.

Waliozaliwa 1913
Waliofariki 1982
Wanasayansi wa Marekani
Tuzo ya Nobel ya Kemia
William Stein

William Howard Stein (25 Juni 1911 – 2 Februari 1980) alikuwa mwanakemia kutoka nchi ya Marekani. Hasa alichunguza mifumo na athari za protini. Mwaka wa 1972, pamoja na Christian Anfinsen na Stanford Moore alikuwa mshindi wa Tuzo ya Nobel ya Kemia.

Waliozaliwa 1911
Waliofariki 1980
Wanasayansi wa Marekani
Tuzo ya Nobel ya Kemia
Ernst Otto Fischer

Ernst Otto Fischer (10 Novemba 1918 – 23 Julai 2007) alikuwa mwanakemia kutoka nchi ya Ujerumani. Hasa alichunguza misombo ya metali na kaboni. Mwaka wa 1973, pamoja na Geoffrey Wilkinson alikuwa mshindi wa Tuzo ya Nobel ya Kemia.

Waliozaliwa 1918
Waliofariki 2007
Wanasayansi wa Ujerumani
Tuzo ya Nobel ya Kemia
Geoffrey Wilkinson

Geoffrey Wilkinson (14 Julai 1921 – 26 Septemba 1996) alikuwa mwanakemia kutoka nchi ya Uingereza. Hasa alichunguza metali. Mwaka wa 1973, pamoja na Ernst Otto Fischer alikuwa mshindi wa Tuzo ya Nobel ya Kemia. Mwaka wa 1976 alipewa cheo cha "Sir".

Waliozaliwa 1921
Waliofariki 1996
Wanasayansi wa Uingereza
Watu waliopewa cheo cha "Sir"
Tuzo ya Nobel ya Kemia
Paul Flory

Paul John Flory (19 Juni 1910 – 9 Septemba 1985) alikuwa mwanakemia kutoka nchi ya Marekani. Hasa alichunguza usanisi wa molekuli kubwa sana. Mwaka wa 1974 alikuwa mshindi wa Tuzo ya Nobel ya Kemia.

Waliozaliwa 1910
Waliofariki 1985
Wanasayansi wa Marekani
Tuzo ya Nobel ya Kemia
John Cornforth

John Warcup Cornforth (amezaliwa 7 Septemba 1917) ni mwanakemia kutoka nchi ya Australia. Pia ana uraia wa Uingereza. Hasa alichunguza athari za vimeng'enya kwa misombo ya kikaboni. Mwaka wa 1975, pamoja na Vladimir Prelog alikuwa mshindi wa Tuzo ya Nobel ya Kemia. Mwaka wa 1977 alipewa cheo cha "Sir".

Waliozaliwa 1917
Wanasayansi wa Australia
Wanasayansi wa Uingereza
Watu waliopewa cheo cha "Sir"
Tuzo ya Nobel ya Kemia
Vladimir Prelog

Vladimir Prelog (23 Julai 1906 – 7 Januari 1998) alikuwa mwanakemia kutoka nchi ya Uswisi. Hasa alichunguza mfumo wa pande tatu wa molekuli na atomu mbalimbali. Mwaka wa 1975, pamoja na John Cornforth alikuwa mshindi wa Tuzo ya Nobel ya Kemia.

Waliozaliwa 1906
Waliofariki 1998
Wanasayansi wa Uswisi
Tuzo ya Nobel ya Kemia
Frank Burnet

Frank Macfarlane Burnet (3 Septemba 1899 – 31 Agosti 1985) alikuwa daktari kutoka nchi ya Australia. Hasa alichunguza virusi vinavyosababisha maradhi mbalimbali. Mwaka wa 1951 alipewa cheo cha "Sir". Mwaka wa 1960, pamoja na Peter Medawar alikuwa mshindi wa Tuzo ya Nobel ya Tiba.

Waliozaliwa 1899
Waliofariki 1985
Wanasayansi wa Australia
Watu waliopewa cheo cha "Sir"
Tuzo ya Nobel ya Tiba
Peter Medawar

Peter Brian Medawar (28 Februari 1915 – 2 Oktoba 1987) alikuwa mwanazuolojia kutoka nchi ya Uingereza. Hasa alichunguza uhamishaji wa tishu. Mwaka wa 1960, pamoja na Frank Macfarlane Burnet alikuwa mshindi wa Tuzo ya Nobel ya Tiba. Mwaka wa 1965 alipewa cheo cha "Sir".

Waliozaliwa 1915
Waliofariki 1987
Wanasayansi wa Uingereza
Watu waliopewa cheo cha "Sir"
Tuzo ya Nobel ya Tiba
Georg von Bekesy

Georg von Bekesy (3 Juni 1899 – 13 Juni 1972) alikuwa mwanafizikia kutoka nchi ya Hungaria. Baadaye alihamia Marekani. Hasa alichunguza masikio ya binadamu. Mwaka wa 1961 alikuwa mshindi wa Tuzo ya Nobel ya Tiba.

Waliozaliwa 1899
Waliofariki 1972
Wanasayansi wa Hungaria
Wanasayansi wa Marekani
Tuzo ya Nobel ya Tiba
Francis Crick

Francis Harry Compton Crick (8 Juni 1916 – 28 Julai 2004) alikuwa mwanafizikia wa biolojia kutoka nchi ya Uingereza. Hasa anajulikana kwa kugundua mfumo wa DNA. Mwaka wa 1962, pamoja na James Dewey Watson na Maurice Wilkins alikuwa mshindi wa Tuzo ya Nobel ya Tiba.

Waliozaliwa 1916
Waliofariki 2004
Wanasayansi wa Uingereza
Tuzo ya Nobel ya Tiba
James Dewey Watson

James Dewey Watson (amezaliwa 6 Aprili 1928) alikuwa mwanafizikia wa biolojia kutoka nchi ya Marekani. Alichunguza virusi na mfumo wa molekuli mbalimbali, hasa DNA. 

Mwaka wa 1962, pamoja na Francis Crick na Maurice Wilkins, alikuwa mshindi wa Tuzo ya Nobel ya Tiba.

Mwaka 2007 alijikuta katikati ya ugomvi kuhusu mahojiano aliporipotiwa kusema ya kuwa watu wa rangi nyeusi hawana akili sawa na Wazungu. Baadaye Watson karudi nyuma akieleza ya kwamba hakumaanisha alichosema.

Waliozaliwa 1928
Wanasayansi wa Marekani
Tuzo ya Nobel ya Tiba
Maurice Wilkins

Maurice Hugh Frederick Wilkins (15 Desemba 1916 – 5 Oktoba 2004) alikuwa mwanafizikia wa biolojia kutoka nchi ya Marekani. Hasa alichunguza DNA kwa njia ya mionzi ya eksirei. Mwaka wa 1962, pamoja na Francis Crick na James Dewey Watson alikuwa mshindi wa Tuzo ya Nobel ya Tiba.

Waliozaliwa 1916
Waliofariki 2004
Wanasayansi wa Uingereza
Tuzo ya Nobel ya Tiba
John Hersey

John Hersey (17 Juni 1914 – 24 Machi 1993) alikuwa mwandishi kutoka nchi ya Marekani. Mwaka wa 1945, alipokea Tuzo ya Pulitzer ya Bunilizi kwa riwaya yake A Bell for Adano ("Kengele kwa Adano").

Waliozaliwa 1914
Waliofariki 1993
Waandishi wa Marekani
Tuzo ya Pulitzer ya Bunilizi
Bernard DeVoto

Bernard De Voto (11 Januari 1897 – 13 Novemba 1955) alikuwa mwandishi na mwanahistoria kutoka nchi ya Marekani. Mwaka wa 1948, alipokea Tuzo ya Pulitzer ya Historia kwa kitabu chake Across the Wide Missouri ("Ng'ambo ya Mto Missouri").

Waliozaliwa 1897
Waliofariki 1955
Waandishi wa Marekani
Wanahistoria wa Marekani
Tuzo ya Pulitzer ya Historia
James Gould Cozzens

James Gould Cozzens (19 Agosti 1903 – 9 Agosti 1978) alikuwa mwandishi kutoka nchi ya Marekani. Mwaka wa 1949, alipokea Tuzo ya Pulitzer ya Bunilizi kwa riwaya yake Guard of Honor ("Gwaride la Heshima").

Waliozaliwa 1903
Waliofariki 1978
Waandishi wa Marekani
Tuzo ya Pulitzer ya Bunilizi
Alfred Bertram Guthrie

Maandishi ya kooze
Alfred Bertram Guthrie (13 Januari 1901 – 26 Aprili 1991) alikuwa mwandishi na mwanahistoria kutoka nchi ya Marekani. Mwaka wa 1950, alipokea Tuzo ya Pulitzer ya Bunilizi kwa riwaya yake The Way West ("Njia Kwenda Magharibi").

Waliozaliwa 1901
Waliofariki 1991
Waandishi wa Marekani
Tuzo ya Pulitzer ya Bunilizi
Conrad Michael Richter

Conrad Michael Richter (13 Oktoba 1890 – 30 Oktoba 1968) alikuwa mwandishi kutoka nchi ya Marekani. Hasa aliandika hadithi fupi na riwaya kuhusu historia ya Marekani. Mwaka wa 1951, alipokea Tuzo ya Pulitzer ya Bunilizi kwa riwaya yake The Town ("Mji").

Waliozaliwa 1890
Waliofariki 1968
Waandishi wa Marekani
Tuzo ya Pulitzer ya Bunilizi
Steven Kanumba

Steven Charles Kanumba (alizaliwa mnamo tarehe 8 Januari 1984,katika mkoa wa Shinyanga - alifariki tarehe 7 Aprili 2012 ) alikuwa msanii wa maigizo na filamu kutoka nchini Tanzania,baba yake alikuwa anaitwa Charles Kanumba na mama yake aliitwa Flora Mutegoa.Alikuwa ana uwezo wa kuongea lugha 3: kiswahili, kisukuma na kiingereza. Ni mmoja wa wasanii wa kwanza kufanya kazi nje ya Nchi na kuvutia wasanii wa nje kuja kuigiza nchini Tanzania. Hasa walikuwa Wanigeria kama vile Mercy Johnson, Emmanuel France, Nkiru Silvanus , Ramsey Nouah  na wengineo. Kanumba pia ameweza kuwaleta waongozaji filamu kadhaa wa Kinigeria nchini.

Maisha

Steven Alianza elimu yake ya msingi katika shule ya  Shule ya msingi Bugoyi na aliendelea na elimu ya sekondari katika shule iliyoitwa  Shule ya sekondari Mwadui, Na baadae aliamishiwa  Vosa Mission Secondary School . Alijiunga kidato cha 5 & 6 katika Shule ya Sekondari Jitegemee  iliyopo Dar-es-salaam

Shughuli za uigizaji
Kanumba ameanza shughuli za kuigiza miaka mingi kwenye miaka ya 1990. Ambapo alianza kufahamika zaidi mwaka 2002 mara tu baada ya kujiunga na kundi la sanaa ya maigizo maarufu kama Kaole Sanaa Group lililopo Bagamoyo.
Alijibebea umaarufu mkubwa nchini Tanzania na alikuwa kipenzi cha wengi na alikubalika karibia nchi zote za Afrika Mashariki na maziwa makuu.
Aliweza kutangaza sanaa nchi za Afrika ya Magharibi ikiwemo Nigeria na pia Wanigeria walipendezewa na uigizaji wake hivyo kushirikiana pamoja naye katika filamu kadha wa kadha.
Filamu ambazo aliwahi kuigiza ni  Dar to Lagospamoja na She is My Sister .

Kifo
Kanumba alifariki baada ya kupata jeraha kwenye ubungo,  ambapo jeraha hilo lilisabishwa baada ya kupata pigo kichwani tarehe  07/04/ 2012  ILisemekana alikuwa na rafiki yake wa kike anayeitwa Elizabeth Michael anaye fahamika kama Lulu ambaye alikuwa na miaka 18 kipindi hicho.   Lakini rafiki yake huyo  alikanusha kuhusu kuhusika na kifo cha Kanumba. Kanumba alipelekwa  hospitali ya taifa Muhimbili akiwa mahututi ambapo, baada ya vipimo madktari walithibitisha kwamba kifo chake kilitokana na jeraha kwenye ubungo kumsababishia kukosa pumzi na kupoteza uhai hapo. Mnamo mwaka  2017, Lulu alituhumiwa kwa kuua bila kukusudia na alipewa adhabu ya kufungwa miaka 2. Hukumu yake ilibadilishwa na kufanya huduma za kijamii aliachiwa jela baada ya kifungo cha mwaka mmoja released from jail 12/05 /2018.
Msiba wake ulihudhuriwa na watu takribani 30,000  akiwepo mheshimiwa mama Salma Kikwete. Alizikwa katika makaburi ya Kinondoni.

Filmografia

Televisheni
Jahazi
Dira
Zizimo
Tufani
Sayari
Taswira
Gharika
Baragumu

Filamu

Marejeo

Watunzi wa Filamu Tanzania
Waandaaji Filamu za Tanzania
Waliozaliwa 1984
Waigizaji filamu wa Tanzania
Waliofariki 2012
Afrocine 2019-Tanzania
USLWA
Comer Vann Woodward

Comer Vann Woodward (13 Novemba 1908 – 17 Desemba 1999) alikuwa mwanahistoria kutoka nchi ya Marekani. Mwaka wa 1982, alipokea Tuzo ya Pulitzer ya Historia kwa kitabu chake Mary Chesnut's Civil War, mkusanyiko wa barua zilizoandikwa wakati wa Vita Kuu ya Marekani 1860-65.

Waliozaliwa 1908
Waliofariki 1999
Wanahistoria wa Marekani
Tuzo ya Pulitzer ya Historia
John Cheever

John Cheever (27 Mei 1912 – 18 Juni 1982) alikuwa mwandishi kutoka nchi ya Marekani. Hasa aliandika riwaya na hadithi fupi. Mwaka wa 1979, alipokea Tuzo ya Pulitzer ya Bunilizi kwa mkusanyiko wake wa hadithi fupi The Stories of John Cheever ("Hadithi Fupi za John Cheever").

Waliozaliwa 1912
Waliofariki 1982
Waandishi wa Marekani
Tuzo ya Pulitzer ya Bunilizi
Elwyn Brooks White

Elwyn Brooks White (11 Julai 1899 – 1 Oktoba 1985) alikuwa mwandishi kutoka nchi ya Marekani. Hasa aliandika insha kwa gazeti la The New Yorker. Mwaka wa 1978, alipokea Tuzo ya Pulitzer kwa miandiko yake kwa jumla.

Waliozaliwa 1899
Waliofariki 1985
Waandishi wa Marekani
Tuzo ya Pulitzer
Alex Haley

Alex Palmer Haley (11 Agosti 1921 – 10 Februari 1992) alikuwa mwandishi kutoka nchi ya Marekani. Hasa anajulikana kwa riwaya yake Roots ("Mizizi") inayosimulia historia ya Kunta Kinte na vizazi vya Waafrika waliofungwa utumwani na kupelekwa Marekani. 

Mwaka wa 1977, alipokea tuzo maalumu ya Pulitzer upande wa bunilizi.

Waliozaliwa 1921
Waliofariki 1992
Waandishi wa Marekani
Tuzo ya Pulitzer ya Bunilizi
Wallace Stegner

Wallace Earl Stegner (18 Februari 1909 – 13 Aprili 1993) alikuwa mwandishi kutoka nchi ya Marekani. Mwaka wa 1972, alipokea Tuzo ya Pulitzer ya Bunilizi kwa riwaya yake Angle of Repose ("Pembe ya Utulivu").

Waliozaliwa 1909
Waliofariki 1993
Waandishi wa Marekani
Tuzo ya Pulitzer ya Bunilizi
Jackson Bate

Walter Jackson Bate (23 Mei 1918 – 26 Julai 1999) alikuwa mwandishi kutoka nchi ya Marekani. Alipokea Tuzo ya Pulitzer ya Wasifu mara mbili, kwanza 1964 kwa wasifu wake wa John Keats, halafu tena 1978 kwa wasifu wake wa Samuel Johnson.

Waliozaliwa 1918
Waliofariki 1999
Waandishi wa Marekani
Tuzo ya Pulitzer ya Wasifu
Robert Penn Warren

Robert Penn Warren (24 Aprili 1905 – 15 Septemba 1989) alikuwa mwandishi kutoka nchi ya Marekani. Hasa aliandika riwaya na mashairi. Mwaka wa 1947, alipokea Tuzo ya Pulitzer ya Bunilizi kwa riwaya yake All the King's Men ("Wanaume wote wa Mfalme"). Kwa mashairi yake, alipokea Tuzo ya Pulitzer ya Ushairi mara mbili, miaka ya 1958 na 1979.

Waliozaliwa 1905
Waliofariki 1989
Waandishi wa Marekani
Washairi wa Marekani
Tuzo ya Pulitzer ya Bunilizi
Tuzo ya Pulitzer ya Ushairi
Richard Hofstadter

Richard Hofstadter (6 Agosti 1916 – 24 Oktoba 1970) alikuwa mwanahistoria kutoka nchi ya Marekani. Alipokea Tuzo ya Pulitzer ya Historia mara mbili, kwanza 1956 kwa kitabu chake Age of Reform ("Kipindi cha Marekebisho"), halafu tena 1964 kwa Anti-Intellectualism in American Life ("Upingaji-Akili nchini Marekani").

Waliozaliwa 1916
Waliofariki 1970
Wanahistoria wa Marekani
Tuzo ya Pulitzer ya Historia
Hofstadter

Hofstadter ni jina la:
Richard Hofstadter, mwanahistoria na mshindi wa Tuzo ya Pulitzer,
Robert Hofstadter, mwanafizikia na mshindi wa Tuzo ya Nobel.

Makala zinazotofautisha maana
Paul Horgan

Paul George Vincent O'Shaughnessy Horgan (1 Agosti 1903 – 8 Machi 1995) alikuwa mwandishi kutoka nchi ya Marekani. Hasa aliandika riwaya na vitabu vya kihistoria. Alipokea Tuzo ya Pulitzer ya Historia mara mbili, kwanza 1955 kwa kitabu chake Great River: The Rio Grande in North American History ("Mto Mkubwa: Mto wa Rio Grande katika Historia ya Marekani"), na tena 1976 kwa wasifu ya "Lamy of Santa Fe".

Waliozaliwa 1903
Waliofariki 1995
Waandishi wa Marekani
Tuzo ya Pulitzer ya Historia
Theodore Roethke

Theodore Huebner Roethke (25 Mei 1908 – 1 Agosti 1963) alikuwa mshairi kutoka nchi ya Marekani. Mwaka wa 1954, alipokea Tuzo ya Pulitzer ya Ushairi.

Waliozaliwa 1908
Waliofariki 1963
Washairi wa Marekani
Tuzo ya Pulitzer ya Ushairi
Vermont Royster

Vermont Connecticut Royster (30 Aprili 1914 – 22 Julai 1996) alikuwa mwandishi wa habari kutoka nchi ya Marekani. Mwaka wa 1953 na tena 1984, alipokea Tuzo ya Pulitzer kwa miandiko yake katika gazeti la Wall Street Journal.

Waliozaliwa 1914
Waliofariki 1996
Waandishi wa Marekani
Tuzo ya Pulitzer
Gwendolyn Brooks

Gwendolyn Elizabeth Brooks (7 Juni 1917 – 3 Desemba 2000) alikuwa mshairi wa kike kutoka nchi ya Marekani. Mwaka wa 1949, alipokea Tuzo ya Pulitzer ya Ushairi kwa mashairi yake. Alikuwa Mwafrika-Mmarekani wa kwanza kupokea tuzo hilo.

Waliozaliwa 1917
Waliofariki 2000
Washairi wa Marekani
Tuzo ya Pulitzer ya Ushairi
James Reston

James Barrett Reston (3 Novemba 1909 – 6 Desemba 1995) alikuwa mwandishi wa habari kutoka nchi ya Marekani. Alizaliwa Uskoti. Mwaka wa 1945 na tena 1957, alipokea Tuzo ya Pulitzer kwa insha zake katika gazeti la New York Times.

Waliozaliwa 1909
Waliofariki 1995
Waandishi wa Marekani
Tuzo ya Pulitzer
Samuel Eliot Morison

Samuel Eliot Morison (9 Julai 1887 – 15 Mei 1976) alikuwa mwanahistoria na mwandishi kutoka nchi ya Marekani. Alipokea Tuzo ya Pulitzer ya Wasifu mara mbili, kwanza mwaka wa 1943 kwa wasifu yake ya Kristoforo Kolumbus, na tena 1960 kwa wasifu yake ya John Paul Jones.

Waliozaliwa 1887
Waliofariki 1976
Wanahistoria wa Marekani
Waandishi wa Marekani
Tuzo ya Pulitzer ya Wasifu
Carl Sandburg

Carl Sandburg (6 Januari 1878 – 22 Julai 1967) alikuwa mwandishi na mwanahistoria kutoka nchi ya Marekani. Mwaka wa 1919, alipokea tuzo maalumu ya Pulitzer kwa mashairi yake. Mwaka wa 1940, alipokea Tuzo ya Pulitzer ya Historia kwa wasifu yake ya Rais Abraham Lincoln.

Waliozaliwa 1878
Waliofariki 1967
Wanahistoria wa Marekani
Waandishi wa Marekani
Tuzo ya Pulitzer ya Historia
Marjorie Rawlings

Marjorie Kinnan Rawlings (8 Agosti 1896 – 14 Desemba 1953) alikuwa mwandishi kutoka nchi ya Marekani. Mwaka wa 1939, alipokea Tuzo ya Pulitzer ya Bunilizi kwa riwaya yake The Yearling ("Mwenye mwaka mmoja tu").

Waliozaliwa 1896
Waliofariki 1953
Waandishi wa Marekani
Tuzo ya Pulitzer ya Bunilizi
Carl Van Doren

Carl Clinton Van Doren (10 Septemba 1885 – 18 Julai 1950) alikuwa mwandishi kutoka nchi ya Marekani. Mwaka wa 1939, alipokea Tuzo ya Pulitzer ya Wasifu kwa wasifu yake ya Benjamin Franklin.

Waliozaliwa 1885
Waliofariki 1950
Waandishi wa Marekani
Tuzo ya Pulitzer ya Wasifu
Ralph Barton Perry

Ralph Barton Perry (3 Julai 1876 – 22 Januari 1957) alikuwa mwanafalsafa na mwandishi kutoka nchi ya Marekani. Mwaka wa 1936, alipokea Tuzo ya Pulitzer ya Wasifu kwa wasifu yake ya William James.

Waliozaliwa 1876
Waliofariki 1957
Wanafalsafa wa Marekani
Waandishi wa Marekani
Tuzo ya Pulitzer ya Wasifu
Douglas Southall Freeman

Douglas Southall Freeman (16 Mei 1886 – 13 Juni 1953) alikuwa mwandishi wa habari kutoka nchi ya Marekani. Alipokea Tuzo ya Pulitzer ya Wasifu mara mbili: mwaka wa 1935 kwa wasifu yake ya Robert Edward Lee, na mwaka wa 1958 kwa wasifu yake ya George Washington (alikuwa ameandika majuzuu sita, na juzuu la mwisholika andikwa na John Alexander Carroll and Mary Wells Ashworth baada ya kifo chake Freeman mwaka wa 1953).

Waliozaliwa 1886
Waliofariki 1953
Waandishi wa Marekani
Tuzo ya Pulitzer ya Wasifu
Allan Nevins

Allan Nevins (20 Mei 1890 – 5 Machi 1971) alikuwa mwanahistoria na mwandishi kutoka nchi ya Marekani. 

Alipokea Tuzo ya Pulitzer ya Wasifu mara mbili, kwanza mwaka wa 1933 kwa wasifu yake ya Grover Cleveland, tena mwaka 1937 kwa wasifu yake ya Hamilton Fish.

Waliozaliwa 1890
Waliofariki 1971
Waandishi wa Marekani
Wanahistoria wa Marekani
Tuzo ya Pulitzer ya Wasifu
Illinois
Susan Glaspell

Susan Keating Glaspell (1 Julai 1876 – 27 Julai 1948) alikuwa mwandishi wa kike kutoka nchi ya Marekani. Mwaka wa 1931, alipokea Tuzo ya Pulitzer ya Tamthiliya kwa tamthiliya yake Alison's House ("Nyumba ya Alison").

Waliozaliwa 1876
Waliofariki 1948
Waandishi wa Marekani
Tuzo ya Pulitzer ya Tamthiliya
Edward Channing

Edward Channing (15 Juni 1856 – 7 Januari 1931) alikuwa mwanahistoria kutoka nchi ya Marekani. Mwaka wa 1926, alipokea Tuzo ya Pulitzer ya Historia kwa juzuu ya sita ya kitabu chake History of the United States ("Historia ya Marekani").

Waliozaliwa 1856
Waliofariki 1931
Wanahistoria wa Marekani
Tuzo ya Pulitzer ya Historia
Michael Pupin

Michael Idvorsky Pupin (4 Oktoba 1858 – 12 Machi 1935) alikuwa mwanafizikia kutoka nchi ya Marekani. Hasa alichunguza na kuboresha mawasiliano ya simu. Mwaka wa 1924, alipokea Tuzo ya Pulitzer ya Wasifu kwa tawasifu yake From Immigrant to Inventor ("Kwanza Mhamiaji, halafu Mvumbuzi").

Waliozaliwa 1858
Waliofariki 1935
Wanasayansi wa Marekani
Tuzo ya Pulitzer ya Wasifu
Albert Beveridge

Albert Jeremiah Beveridge (6 Oktoba 1862 – 27 Aprili 1927) alikuwa mwanasiasa na mwandishi kutoka nchi ya Marekani. Mwaka wa 1920, alipokea Tuzo ya Pulitzer ya Wasifu kwa wasifu yake ya John Marshall.

Waliozaliwa 1862
Waliofariki 1927
Wanasiasa wa Marekani
Waandishi wa Marekani
Tuzo ya Pulitzer ya Wasifu
Master Jay

Joachim Marunda Kimaryo (maarufu kama Master J; alizaliwa 9 Agosti 1973) ni muandaaji wa muziki nchini Tanzania.

Master J amewahi kupata tuzo ya Kili Music Awards mara mbili, mwaka 2004 na 2006. Master Jay ana uwezo mkubwa sana wa utengenezaji wa muziki. Anamiliki studio tatu tofauti, moja ya muziki wa Kwaya, moja ya Bongo Flava na nyingine ya muziki wa Dansi.

Familia
Ni mtoto wa kwanza katika familia ya marehemu Sylvan Kimaryo na mama yake, Scholastica Kimaryo, ambaye alikua ni afisa wa UNDP nchini South Africa ambapo dada yake Catherine Kimaryo anaishi nchini Tanzania akiwa mfanyabiashara mwenye kampuni yake Nchanasaa Consulting Limited (NCL).

Elimu 
Master J alipata elimu ya msingi katika shule ya msingi Upanga lakini aliishia darasa la PILI na kuhamishiwa Botswana baada ya familia yake kuhamishiwa nchini huko kikazi.

Mwaka 1996 alipata digrii ya electronics katika chuo cha City University Of London kilichopo bara Ulaya mbali na shughuli za kimuziki.

Muziki na vikwazo vya kifamilia 
Baada ya kupata digrii yake alirudi nyumbani na kuendelea na shughuli zake za kawaida pamoja na muziki, baba yake hakutaka kabisa mwanae ajishughulishe na muziki kiasi kufikia kutaka kumuachia radhi.

Pamoja na vikwazo alivyopewa na baba yake mzazi, Master J hakuacha muziki kwa kudai kuwa umo ndani ya damu yake.
Ni Jaji mkali lakini ana hekima ya Solomoni.

Studio rasmi 
Mnamo mwaka 1996 Master Jay aliamua kujishulisha kabisa na masuala ya utengezaji wa muziki kwa kuamua kuanzisha rasmi studio yake aliyoipa jina lake la "MJ Productions" japokuwa babake alikuwa haja ridhia hilo.

Baadae akatoa wimbo wa kundi la Deplowmatz, Kwanza Unit na baada ya muda kidogo tena akatoa nyimbo za kundi la 4 Crews Flavour, baada ya hapo ndipo mzee wake alipoanza kuoynesha moyo na kuanza kukubali Anachofanya na hii ilinipa moyo wa kufanya kazi kwa bidii zaidi.

Watu wa Tanzania
Wanamuziki wa Tanzania
Waandaaji wa Muziki Tanzania
Waliozaliwa 1973
Watu walio hai
Majek Fashek

Majekodumni Fasheke ambaye jina lake maarufu ni Majek Fashek ni mwanamuziki wa Reggae toka Nigeria. 

Majek Fashek alianza kupata umaarufu mwanzoni mwa miaka ya 1980 alipotokea kwenye kipindi cha televisheni nchini Nigeria. Baada ya hapo alifanya ziara za kimuziki na kundi lililoitwa The Mandators. Mwaka 1987 alijitoa kwenye kundi hilo na kuwa peke yake. Alipata jina kubwa nchini Nigeria hasa kufuatia wimbo wake ulioitwa 'Send Down the Rain.' Alifanikiwa kupata tuzo sita za PMAN na baada ya hapo kusaini mkataba na kampuni ya CBS ya Nigeria. Baadaye alijitoa toka kwenye kampuni hiyo na kujiunga na Island Records, kampuni ambayo ina jina kubwa katika muziki wa Reggae duniani. Alipojiunga na kampuni hiyo alirekodi wimbo wa Bob Marley wa Redemption Song.

Viungo vya nje
 Mahojiano kati ya AfricaSounds na Majek Fashek 
 Ukurasa wa MySpace wa Majek Fashek

Reggae
Wanamuziki wa Nigeria
Juma Nature

Juma Nature au Sir Nature (alizaliwa kama Juma Kassim Ally huko Dar es Salaam, 1980) ni mwanamuziki wa aina ya Bongo Flava na Hip Hop kutoka Tanzania. Ni mwanzilishi wa kundi la TMK.

Nature ni msanii mbunifu: si mtunzi tu; pia ana kipaji cha kujaliwa na sauti nzuri ya uimbaji. Sababu nyingine zipelekeazo muziki wa Juma Nature upendwe Afrika Mashariki ni mashairi anayotunga. Baadhi za nyimbo zilizompa heshima kitaifa ni ile ya 'Umoja wa Tanzania' ambayo yenyewe ilikuwa inataka kupatanisha mgogoro wa kisiasa kati ya vyama vya CCM na CUF. Hakuishia hapo, zipo nyimbo nyingine nyingi tu zenye kutoa husia kwa Taifa.

Albamu alizotoa 
Nini Chanzo (2001)
Ugali (2003)
Ubinadamu-Kazi (2005)
Zote History (2006)

Tanbihi

Waliozaliwa 1980
Waimbaji wa Tanzania
Wanamuziki wa Tanzania
Hip Hop ya Bongo
Watu walio hai
Wanamuziki wa Hip Hop wa Tanzania